3.1 ลักษณะผลิตภัณฑ์

ลักษณะผลิตภัณฑ์แต่ละสายผลิตภัณฑ์

-   บริษัท อีสเทิร์นไวร์ จำกัด (มหาชน)

บริษัทดำเนินธุรกิจในด้านการลงทุนในบริษัทอื่น โดย ณ ปัจจุบัน บริษัทได้ลงทุนในบริษัทย่อย 3 บริษัท
คือ บริษัท ระยองไวร์ อินดัสตรีส์ จำกัด บริษัท เอื้อวิทยา จำกัด (มหาชน) และ บริษัท
เอ็นเนซอล จำกัด

โดยคณะกรรมการบริษัทและคณะกรรมการบริหารจะเป็นผู้กำหนดนโยบายด้านการดำเนินธุรกิจและให้อิสระแก่ผู้บริหารของบริษัทย่อยในการบริหารงานแบบเบ็ดเสร็จ

-   บริษัท ระยองไวร์ อินดัสตรีส์ จำกัด

บริษัทย่อยดำเนินธุรกิจด้านผลิตและจำหน่ายผลิตภัณฑ์ลวดเหล็กแรงดึงสูง และลวดเชื่อมไฟฟ้า
โดยมีกำลังการผลิตรวม 36,000 ตันต่อปี ซึ่งสามารถแบ่งผลิตภัณฑ์ได้เป็น 3 ประเภท ดังนี้

1. ลวดเหล็กแรงดึงสูงชนิดเส้นเดี่ยว (Prestressed Concrete Wire หรือ PC-Wire)
มีขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
เป็นผลิตภัณฑ์ที่ใช้ในงานก่อสร้างที่เน้นความแข็งแรง ความทนทาน เพื่อรองรับน้ำหนัก
โดยนิยมนำไปใช้ในการผลิตเสาเข็ม เสาไฟฟ้า แผ่นพื้นสำเร็จรูป
และไม้หมอนคอนกรีตสำหรับรางรถไฟ มีกำลังการผลิตประมาณ 19,200 ตันต่อปี

2. ลวดเหล็กแรงดึงสูงชนิดตีเกลียว (7- Wire Prestressed Concrete Strand หรือ
PC-Strand) มีขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
เป็นผลิตภัณฑ์ที่ได้มาจากการนำลวดเหล็กแรงดึงสูงชนิดเส้นเดี่ยวมาตีเกลียวเข้าด้วยกัน
ทำให้สามารถรับแรงดึงได้มากขึ้น และนิยมนำไปใช้ในงานก่อสร้างขนาดใหญ่ อาทิ คานสะพาน
ทางยกระดับ เสาเข็มขนาดใหญ่ และไซโล เป็นต้น มีกำลังการผลิต 14,400 ตันต่อปี

3. ลวดเชื่อมไฟฟ้า (Welding Wire) มีขนาดเส้นผ่าศูนย์กลาง 0.8, 0.9 และ 1.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 597-2528 และมาตรฐาน BV
(Bureau Veritas) หรือเรียกกันว่า MIG WIRE เป็นผลิตภัณฑ์ที่ใช้ในอุตสาหกรรมเชื่อมโลหะ
เช่น อุตสาหกรรมประกอบรถยนต์และชิ้นส่วนรถยนต์ อู่ต่อเรือ ตู้คอนเทนเนอร์ ท่อสูบน้ำ ถังแก๊ส
รถไถนา หม้อแปลงไฟฟ้า และเฟอร์นิเจอร์ เป็นต้น มีกำลังการผลิต 2,400 ตันต่อปี

-   บริษัท เอื้อวิทยา จำกัด (มหาชน)

บริษัทย่อยดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้า แรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และ

จำหน่ายสินค้าอุปกรณ์ส่งกำลัง
ผลิตภัณฑ์ของบริษัทย่อยเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทย่อยมีดังนี้

1. โครงเหล็กเสาสายส่งไฟฟ้าแรงสูง เป็นเสาโครงเหล็กชุบสังกะสี
ผลิตตามความต้องการของลูกค้า
เพื่อใช้ในโครงการสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย
และการไฟฟ้าส่วนภูมิภาค เพื่อรองรับสายไฟฟ้าขนาดแรงดันไฟฟ้าตั้งแต่ 115 kV.- 500 kV.
จากโรงไฟฟ้าถึงสถานีไฟฟ้าย่อยก่อนที่จะส่งต่อไปถึงสถานที่ผู้ใช้งานในเขตชุมชน
โดยใช้เสาคอนกรีตต่อไป

2. โครงเหล็กเสาโทรคมนาคม เป็นเสาโครงเหล็กเพื่อรองรับอุปกรณ์สื่อสารในระบบโทรคมนาคม
มีความสูงตั้งแต่ 20 เมตร ถึงมากกว่า 100 เมตร ผลิตตามความต้องการของลูกค้า
ซึ่งจะกำหนดให้มีการออกแบบในรายละเอียด
และให้มีการทดลองประกอบก่อนที่จะผลิตเพื่อการส่งมอบโครงเหล็ก

3. เสาโครงเหล็กสถานีไฟฟ้าย่อยและโครงเหล็กทั่วไป
เป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย เพื่อรองรับอุปกรณ์ไฟฟ้า เช่น
transformers, disconnecting switches, Lighting arrestors, capacitors และ
ฯลฯ และเป็นเสาขนาดเล็กไม่สูงมากนัก
ในส่วนของโครงเหล็กทั่วไปก็เป็นโครงเหล็กที่ใช้ในกิจการต่างๆ เช่น โครงหลังคา ทางเดิน รั้ว
ฯลฯ

4. การบริการชุบสังกะสี เป็นบริการให้ลูกค้าทั่วไปที่มีผลิตภัณฑ์โครงเหล็กของตนเอง
แต่ต้องการให้มีการชุบสังกะสี เพื่อให้ผลิตภัณฑ์คงทนต่อการเกิดสนิม ผลิตภัณฑ์ของลูกค้าดังกล่าวได้แก่
ตระแกรง ท่อเหล็ก รางรับสายไฟ ฯลฯ

5. การจัดจำหน่ายสินค้าอุตสาหกรรม ซึ่งได้แก่อุปกรณ์ส่งกำลังประเภท โซ่ เฟือง
มอเตอร์และเกียร์ต่างๆ
ผลิตภัณฑ์ส่งกำลังที่จัดจำหน่ายเป็นผลิตภัณฑ์ที่มีคุณภาพสูงนำเข้ามาจากต่างประเทศ

-   บริษัท เอ็นเนซอล จำกัด

บริษัทย่อย จัดตั้งขึ้นมาเพื่อดำเนินการธุรกิจทางด้านการบริหารจัดการพลังงานโดยเฉพาะ
ซึ่งมีความพร้อมที่จะนำเสนอโครงการ เป็นโรงไฟฟ้าประเภทผลิตร่วม หรือ
โรงไฟฟ้าประเภทผลิตไฟฟ้าร่วมกัน 2 วงจร เพื่อผลิตกระแสไฟฟ้าขนาดต่างๆ
ตั้งแต่ขนาดเล็กเพื่อใช้ในอาคารหรือโรงงานอุตสาหกรรม
ทั้งนี้สามารถนำเสนอโครงการทั้งในรูปแบบของผู้รับจ้างก่อสร้างแบบเบ็ดเสร็จ
(รวมงานออกแบบก่อสร้าง และดำเนินการ)
และรูปแบบของสัมปทานการผลิตและดำเนินการจนถึงการส่งมอบทรัพย์สิน เมื่อครบกำหนดสัมปทาน
โครงการแรกของบริษัทย่อยได้แก่ โครงการลงทุนผลิตและจำหน่ายกระแสไฟฟ้า
และพลังงานความร้อนแก่บริษัท เดอะ สยาม เซรามิค กรุ๊ป อินดัสทรี่ส์ จำกัด จังหวัดสระบุรี

3.1.2 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิพิเศษทางภาษีตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุนตามบัตรส่งเสริมเลขที่ 1244/2537 1439/2537
และ 1353/2537 ทั้งนี้ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิจากกิจการที่ได้รับการส่งเสริมตามระยะเวลาที่กำหนดแปดปีนับตั้งแต่วันที่เริ่มมีรายได้จากการประกอบกิจการนั้น
และได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติเป็นระยะเวลาห้าปีนับตั้งแต่วันที่พ้นกำหนดระยะเวลาได้รับการยกเว้นภาษีเงินได้นิติบุคคล
และได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับการส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล
ทั้งนี้ สิทธิประโยชน์ที่สำคัญที่ยังคงเหลืออยู่ ประกอบด้วย

(1) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
ของอัตราปกติ มีกำหนด 5 ปี นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(2) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
นับแต่วันที่เริ่มมีรายได้จากการประกอบกิจการ

3.2 การตลาดและภาวะการแข่งขัน

3.2.1 กลยุทธ์การตลาด

  บริษัท ระยองไวร์ อินดัสตรีส์ จำกัด

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001 : 2000
    จากบริษัท เอสจีเอส (ประเทศไทย) จำกัด และการจัดการสิ่งแวดล้อม ISO 14001
    นอกจากนี้ ผลิตภัณฑ์ที่ผลิตโดยบริษัทย่อยผ่านการรับรองมาตรฐานผลิตภัณฑ์อุตสาหกรรม (มอก.)
    ของกระทรวงอุตสาหกรรม จึงให้ความมั่นใจด้านคุณภาพได้เป็นอย่างดี

2.  บริษัทย่อยสามารถตอบสนองความต้องการของลูกค้าได้ทันกับความต้องการ
    เนื่องจากเป็นผู้ผลิตและจำหน่ายผลิตภัณฑ์ที่มีความหลากหลายทั้งชนิดและขนาด
    โดยมีระบบควบคุมสินค้าคงคลังที่มี ประสิทธิภาพ
    ทำให้การจัดส่งผลิตภัณฑ์ได้รวดเร็วและตรงต่อเวลา

3.  บริษัทย่อยมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิมและส่วนแบ่งตลาด

4.  บริษัทย่อยมีบริการหลังการขาย โดยการติดตามและดูแลผลิตภัณฑ์ที่ได้จำหน่ายไปแล้ว
    พร้อมให้บริการด้านการสอบเทียบเครื่องมือวัดต่างๆ
    ตลอดจนการสอบถามปัญหาการใช้ผลิตภัณฑ์และการบริการอย่างสม่ำเสมอ
    เพื่อนำมาปรับปรุงการทำงานให้ลูกค้าเกิดความพึงพอใจในคุณภาพของสินค้าและการบริการของบริษัทย่อยมากยิ่งขึ้น

5.  บริษัทเน้นการพัฒนาความรู้ของบุคลากรในบริษัทและบริษัทย่อย
    เพื่อเสริมสร้างความรู้และความเข้าใจในการบริหารงานและการทำงาน
    ส่งผลให้สามารถเพิ่มประสิทธิภาพในการกระบวนการผลิต และลดการสูญเสียจากการผลิต

บริษัท เอื้อวิทยา จำกัด (มหาชน)

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001:2000
    จากบริษัท เอสจีเอส (ประเทศไทย) จำกัด และผลิตภัณฑ์ที่ผลิตซึ่งได้แก่
    โครงสร้างเหล็กเสาสายส่งไฟฟ้าแรงสูง โครงสร้างเหล็กเสาโทรคมนาคม
    และโครงสร้างเหล็กสถานีไฟฟ้าย่อย
    ก็เป็นผลิตภัณฑ์ที่ได้รับการขึ้นบัญชีผลิตภัณฑ์ที่ได้รับการจดทะเบียนจากสำนักงานมาตรฐานผลิตภัณฑ์
    อุตสาหกรรม ซึ่งเป็นผลให้ลูกค้ามีความมั่นใจในด้านคุณภาพเป็นอย่างดี

2.  บริษัทย่อยมีการพัฒนาปรับปรุงการบริหารการผลิต และติดตามดูแลผลิตภัณฑ์ที่ได้จำหน่ายไปแล้ว
    และติดตามปัญหาที่เกิดขึ้นเพื่อนำมาปรับปรุงตลอดเวลาเป็นผลให้ลูกค้ามีความพึงพอใจใน
    ด้านคุณภาพและด้านการบริหารหลังการซื้อขายเพิ่มมากขึ้นอย่างต่อเนื่อง

3.  บริษัทย่อย มีนโยบายการตั้งราคาใกล้เคียงกับคู่แข่งและให้ความสำคัญกับฐานลูกค้าเดิม
    เป็นผลให้บริษัทย่อยมีส่วนแบ่งการตลาดในสัดส่วนที่สูงตลอดมา

  บริษัท เอ็นเนซอล จำกัด

บริษัทย่อยดำเนินธุรกิจทางด้านบริหารจัดการพลังงาน
ซึ่งมีความพร้อมที่จะนำเสนอโครงการเป็นโรงไฟฟ้าประเภทผลิตร่วม หรือโรงไฟฟ้าประเภทผลิต
เพื่อผลิตกระแสไฟฟ้าขนาดต่างๆ ตั้งแต่ขนาดเล็กเพื่อใช้ในอาคาร หรือโรงงานอุตสาหกรรม
ซึ่งปัจจุบันบริษัทย่อยได้ดำเนินการดังกล่าวและมีประสบการณ์ในโครงการที่ได้ติดตั้งแล้วเสร็จมากว่า
2 ปี ได้พบปัญหาและอุปสรรค จนปรับรูปแบบแนวทางความเป็นไปได้ของโครงการประเภทเดียวกัน
ซึ่งจะได้มีโอกาสขยายธุรกิจในลำดับต่อไป

3.2.2 ประเภทลูกค้าและกลุ่มลูกค้าเป้าหมาย

บริษัท ระยองไวร์ อินดัสตรีส์ จำกัด

บริษัทย่อยจำหน่ายผลิตภัณฑ์ทั้งหมดให้แก่ลูกค้าภายในประเทศ
ซึ่งสามารถแบ่งกลุ่มลูกค้าเป้าหมายออกเป็น 4 กลุ่ม คือ

1. กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป และ คานสะพาน

 2. กลุ่มผู้รับเหมาก่อสร้าง และประมูลงานกับหน่วยงานราชการ

 3. หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

 4. ผู้แทนจำหน่ายอุตสาหกรรมลวดเชื่อมโลหะต่างๆ

ทั้งนี้ บริษัทย่อยให้ความสำคัญกับลูกค้าที่ทำธุรกิจติดต่อกันมาเป็นเวลานาน และมีความสัมพันธ์ที่ดี
ต่อกันมาโดยตลอด ส่วนลูกค้าใหม่
บริษัทย่อยจะเน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ

บริษัท เอื้อวิทยา จำกัด (มหาชน)

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มผู้รับเหมาก่อสร้างจากต่างประเทศและในประเทศ ซึ่งรับงานจากหน่วยงานรัฐวิสาหกิจ

2.  หน่วยงานภาครัฐและรัฐวิสาหกิจ เช่น การไฟฟ้าฝ่ายผลิตแห่งประเทศไทย และการไฟฟ้า
    ส่วนภูมิภาค

3.  ลูกค้ารายย่อย ในส่วนของการขายสินค้าอุตสาหกรรมและการรับชุบสังกะสีผลิตภัณฑ์ของลูกค้า

4.  การให้บริการรับชุบสังกะสี
    บริการรับชุบสังกะสีให้กับลูกค้าซึ่งเป็นเอกชนทั่วไปซึ่งผลิตภัณฑ์ของลูกค้ามีข้อกำหนดที่จะต้องชุบสังกะสี

5.  จำหน่ายผลิตภัณฑ์สินค้าอุตสาหกรรม เช่น โซ่ เฟือง มอเตอร์และเกียร์
    สำหรับใช้ในโรงงานอุตสาหกรรมทั่วไป
    ซึ่งผลิตภัณฑ์ที่บริษัทย่อยนำมาจำหน่ายให้เป็นสินค้านำเข้ามาจากต่างประเทศยี่ห้อ RENOLD และ
    ARNOLD ซึ่งมีชื่อเสียง และมีคุณภาพสูงเป็นที่ยอมรับกันทั่วไปในต่างประเทศ

บริษัท เอ็นเนซอล จำกัด

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มโรงงานอุตสาหกรรมที่ใช้ก๊าซธรรมชาติเป็นเชื้อเพลิงในการผลิตลมร้อนและไอน้ำ
    โดยกลุ่มอุตสาหกรรมเหล่านี้จะสามารถลดต้นทุนการผลิตโดยการนำก๊าซธรรมชาติไปผลิตไฟฟ้าก่อนและนำลมร้อนและไอน้ำที่ได้จากการผลิตไฟฟ้ามาใช้ประโยชน์ในขบวนการผลิต

2.  กลุ่มโรงงานอุตสาหกรรมและอาคารควบคุมที่ต้องการปรับปรุงการใช้พลังงานภายในองค์กรของตนเองให้มีการประหยัดพลังงานอย่างมีประสิทธิภาพและช่วยอนุรักษ์พลังงานอย่างเป็นระบบ

    3.  นโยบายราคา

บริษัท ระยองไวร์ อินดัสตรีส์ จำกัด และบริษัท เอื้อวิทยา จำกัด (มหาชน) ทั้งสองบริษัทมีนโยบาย
การตั้งราคา โดยใช้วิธีต้นทุนบวกส่วนเพิ่ม (Cost Plus Margin) อย่างไรก็ตาม
ในการกำหนดราคาขั้นสุดท้าย
จะคำนึงถึงความต้องการในการบริโภคและสภาวะการแข่งขันภายในอุตสาหกรรมในแต่ละช่วง
เนื่องจาก อุตสาหกรรมเหล็กเป็นอุตสาหกรรมที่มีความผันผวนตามวัฎจักรธุรกิจเป็นหลัก

4.  การจัดจำหน่ายและช่องทางการจัดจำหน่าย

บริษัท ระยองไวร์ อินดัสตรีส์ จำกัด

บริษัทย่อยจำหน่ายสินค้าทั้งหมดโดยตรงให้กับลูกค้าในแต่ละผลิตภัณฑ์ ดังนี้

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

-   ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
    คานสะพาน และอื่นๆ ที่เกี่ยวข้องกับผลิตภัณฑ์คอนกรีตอัดแรงทุกประเภท
    คิดเป็นสัดส่วนประมาณร้อยละ 92-93 ของยอดขายลวดเหล็กแรงดึงสูง

-   ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
    คิดเป็นสัดส่วนประมาณร้อยละ 7-8 ของยอดขายลวดเหล็กแรงดึงสูง

(2) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่างๆ และผู้ใช้โดยตรง ในสัดส่วนร้อยละ
97 และร้อยละ 3 ตามลำดับ เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
ชิ้นส่วนรถยนต์และ รถมอเตอร์ไซด์ และสาธารณูปโภคต่างๆ

บริษัท เอื้อวิทยา จำกัด (มหาชน)

  บริษัทย่อยมีการจำหน่ายและช่องทางในการจำหน่ายตามผลิตภัณฑ์ในแต่ละกลุ่มดังนี้

(1) เสาโครงเหล็กไฟฟ้าแรงสูง

-   จำหน่ายให้กับบริษัทเอกชนซึ่งเป็นผู้รับเหมาก่อสร้างโครงการก่อสร้างสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค

-   จำหน่ายโดยตรงให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
    เมื่อมีการกำหนดให้มีการประมูลตรงกับผู้ผลิต

(2) เสาโครงเหล็กโทรคมนาคม

จำหน่ายให้กับบริษัทเอกชนซึ่งเป็นผู้รับเหมาก่อสร้างหลักให้กับบริษัทผู้ซื้อที่ได้รับสัมปทานให้ดำเนินการเครือข่ายระบบโทรคมนาคมจากการสื่อสารแห่งประเทศไทย
และองค์การโทรศัพท์แห่งประเทศไทย เช่น AIS UCOM DTAC TRUEMOVE

(3) เสาโครงเหล็กสถานีไฟฟ้าย่อย

จำหน่ายให้กับบริษัทเอกชนซึ่งเป็นผู้รับเหมาก่อสร้างสถานีไฟฟ้าย่อย ให้กับหน่วยงานรัฐวิสาหกิจ
หรือเอกชน

เนื่องจากบริษัทย่อยดำเนินการทำธุรกิจประเภทนี้อย่างต่อเนื่องมาเป็นระยะเวลายาวนานจึงมีฐานลูกค้า
ที่มั่นคงและมีความสัมพันธ์ที่ดีต่อกันโดยตลอด

บริษัท เอ็นเนซอล จำกัด

บริษัทย่อยจำหน่ายกระแสไฟฟ้า
ลมร้อนและไอน้ำที่ได้ให้กับโรงงานอุตสาหกรรมที่บริษัทย่อยได้เข้าไปลงทุน
สำหรับกระแสไฟฟ้าส่วนที่เกินจากความต้องการของโรงงานบริษัทย่อยจะขายให้กับการไฟฟ้าส่วนภูมิภาค

3.2.5 ภาวะอุตสาหกรรมและการแข่งขัน

โครงสร้างอุตสาหกรรมของบริษัท ระยองไวร์ อินดัสตรีส์ จำกัด

อุตสาหกรรมลวดเหล็กแรงดึงสูง

อุตสาหกรรมลวดเหล็กแรงดึงสูงเป็นส่วนหนึ่งของภาคอุตสาหกรรมวัสดุก่อสร้าง
ซึ่งจากวิวัฒนาการของการก่อสร้างสมัยใหม่ในงานก่อสร้างอาคารขนาดใหญ่
และงานก่อสร้างระบบสาธารณูปโภค เช่น การก่อสร้างทางยกระดับ ทางด่วน สะพาน
และการขยายสายส่งไฟฟ้า เป็นต้น รวมทั้งการขยายตัวอย่างต่อเนื่องของเศรษฐกิจและอุตสาหกรรม
ทำให้ลวดเหล็กแรงดึงสูงกลายเป็นวัสดุก่อสร้างที่มีความสำคัญและเป็นที่ต้องการมากขึ้น
สำหรับใช้เป็นวัสดุในงานก่อสร้างที่เน้นความแข็งแรง ทนทาน เพื่อรองรับน้ำหนักแบบ
Pre-tensioned และ
Post-tensionedเนื่องจากจะช่วยประหยัดเวลาและแรงงานในการก่อสร้าง ทั้งนี้
ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
แผ่นพื้นสำเร็จรูป และไม้หมอนคอนกรีตสำหรับรางรถไฟ ส่วนลวดเหล็กแรงดึงสูงชนิดตีเกลียว
ซึ่งสามารถรับแรงดึงได้มากกว่าลวดเหล็กแรงดึงสูงชนิดเส้นเดี่ยว
นิยมนำไปใช้ในการทำเสาเข็มคอนกรีตขนาดใหญ่ พื้นอาคาร ไซโล สะพาน ทางด่วน ทางยกระดับ
และการก่อสร้างอาคารขนาดใหญ่ เป็นต้น ซึ่งความต้องการใช้ P.C. Wire และ P.C. Strand
จะเปลี่ยนแปลงไปตามภาวะการก่อสร้างของทั้งภาครัฐบาลและเอกชน
ในโครงการก่อสร้างอสังหาริมทรัพย์ และสาธารณูปโภค

ในปี 2551 ผู้ผลิตลวดเหล็กแรงดึงสูงในประเทศมีทั้งหมด 8 ราย
โดยบริษัทย่อยมีส่วนแบ่งการตลาดร้อยละ 15 จัดอยู่ในอันดับที่ 4 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   การเปลี่ยนแปลงราคาวัตถุดิบซึ่งมีแนวโน้มสูงขึ้นอย่างมากตามภาวะตลาดโลก
    จึงมีผลกระทบโดยตรงต่อต้นทุนสินค้าของบริษัทย่อย และการกำหนดราคาขาย ซึ่งในปี 2551
    ปัจจัยด้านราคาวัตถุดิบนี้ถือได้ว่าเป็นปัจจัยที่มีกระทบเป็นอันดับต้นๆ
    เนื่องจากความผันผวนของราคา
    โดยเฉพาะช่วงครึ่งปีแรกราคาวัตถุดิบมีการปรับราคาขึ้นอย่างต่อเนื่อง และตั้งแต่ไตรมาสที่ 3
    ราคาก็ลดลงอย่างรวดเร็ว

-   คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
    และอาศัยวิศวกร ผู้ควบคุมงานที่มีความเชี่ยวชาญ เพื่อให้สินค้าที่ผลิตมีคุณภาพตรงตามมาตรฐาน
    นอกจากนี้
    การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลานานพอสมควร
    ประกอบกับกำลังการผลิตเต็มที่ของผู้ผลิตลวดเหล็กแรงดึงสูงทั้งหมดในปัจจุบันยังเกินความต้องการ
    ดังนั้น การเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

-   การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
    แต่จะมีอุปสรรคในด้านความล่าช้าในการทำงานและมีต้นทุนที่สูงกว่า
    เนื่องจากจะต้องนำเหล็กเส้นมาเรียงเป็นตารางก่อนที่จะเทปูน
    ในขณะที่ลวดเหล็กแรงดึงสูงสามารถนำมาวางเป็นแนวทางยาวและเทปูนได้เลย
    ลวดเหล็กแรงดึงสูงจึงเป็นสินค้า ที่มีความต้องการอย่างแพร่หลายอยู่ในปัจจุบัน

-   ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
    อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
    กลยุทธ์การแข่งขันด้านราคาจึงถูกนำมาใช้ตามสถานการณ์
    โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ความต้องการลวดเหล็กแรงดึงสูงในปี 2552 คาดว่าจะต่ำกว่ากับความต้องการในปี 2551 ทั้งนี้
เนื่องจากสภาวะเศรษฐกิจที่ตกต่ำทั่วโลก มีผลให้ธนาคารต่างๆ จำกัดวงเงินสินเชื่อ
มีผลต่อการก่อสร้างในภาคเอกชนและโครงงานการก่อสร้างสาธารณูปโภคที่สำคัญต่างๆ
ของภาครัฐต้องชะลอตัวลงและเลื่อนการดำเนินการออกไป

อุตสาหกรรมลวดเชื่อมไฟฟ้า

ในปี 2551 มีผู้ผลิตในอุตสาหกรรมลวดเชื่อมไฟฟ้าอยู่ 5 ราย
โดยมีส่วนแบ่งการตลาดรวมประมาณร้อยละ 78 ส่วนที่เหลือเป็นการนำเข้าจากต่างประเทศร้อยละ
22 ซึ่งส่วนใหญ่นำเข้าจากประเทศมาเลเซีย ส่วนที่เหลือเป็นการนำเข้าจากประเทศเกาหลีและจีน
โดยบริษัทย่อยมีส่วนแบ่งการตลาดประมาณร้อยละ 13 จัดเป็นอันดับที่ 3 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูป (Electrode Wire)
    ซึ่งมีราคาที่ต่ำกว่าแทนได้ แต่ก็มีข้อจำกัดที่ไม่สามารถใช้ได้กับทุกประเภทของอุตสาหกรรม
    เนื่องจากลวดเชื่อมไฟฟ้า CO² หรือที่ เรียกกันว่า MIG WIRE
    สามารถเชื่อมได้อย่างต่อเนื่องไม่ต้องเปลี่ยนลวดบ่อย และได้แนวเชื่อมที่แข็งแรงกว่า
    ทำให้ในปัจจุบันนิยมใช้กันมากในอุตสาหกรรมตั้งแต่ขนาดเล็ก ถึงขนาดใหญ่

-   ราคาและต้นทุน บริษัทย่อยตั้งราคาขายตามราคาตลาด และมีการควบคุมคุณภาพอย่างสม่ำเสมอ
    ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด

-   อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
    และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
    ทำให้มีโอกาสที่สินค้าจากต่างประเทศจะเข้ามาตีตลาดสินค้าในประเทศ มีมากขึ้น
    โดยเฉพาะสินค้าจากประเทศจีน

ความต้องการลวดเชื่อมไฟฟ้า

ในปี 2552 คาดว่าความต้องการลวดเชื่อมไฟฟ้าจะต่ำกว่าปี 2551
เนื่องมาจากปัญหาทางการชลอตัวของธุรกิจต่างๆ อันเนื่องมาจากสภาวะเศรษฐกิจตกต่ำทั่วโลก
ทำให้การบริโภคและการใช้จ่ายของประชาชนลดลง มีผลต่ออุตสาหกรรมการผลิตทุกประเภท

โครงสร้างอุตสาหกรรมของบริษัท เอื้อวิทยา จำกัด (มหาชน)

อุตสาหกรรมเสาโครงเหล็กไฟฟ้าแรงสูง

อุตสาหกรรมเสาโครงเหล็กไฟฟ้าแรงสูงเป็นไปตามโครงการขยายระบบสายส่งไฟฟ้าของการไฟฟ้า
ฝ่ายผลิตและการไฟฟ้าส่วนภูมิภาค ซึ่งยังคงมีความต้องการสูง
เนื่องจากความต้องการใช้ไฟฟ้าของประเทศยังมีการขยายตัวอย่างต่อเนื่อง
ปัจจุบันมีผู้ผลิตเสาโครงเหล็กสายส่งไฟฟ้าขนาดใหญ่ในประเทศจำนวน 4 ราย
โดยบริษัทย่อยมีส่วนแบ่งการตลาดในปี 2550 และปี 2551 ในลำดับที่ 1 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   ความผันผวนของราคาวัตถุดิบซึ่งค่อนข้างปรับตัวเพิ่มขึ้นมาก ทำให้ต้นทุนการผลิตสูงขึ้น
    แต่จะส่งผลกระทบต่อผู้ผลิตรายอื่นๆ ด้วยเช่นกัน

-   คู่แข่งรายใหม่ เนื่องจากอุตสาหกรรมโครงสร้างเสาสายส่งไฟฟ้าแรงสูง
    ยังมีความต้องการสูงอยู่ จึงคาดว่าจะมีคู่แข่งรายใหม่ในอนาคตอันใกล้นี้
    ซึ่งจะเป็นผลให้เกิดการแข่งขันเพิ่มขึ้น แต่ในขณะเดียวกัน
    ผู้ผลิตเดิมก็ได้ให้ความสำคัญในการหาตลาดต่างประเทศ
    ดังนั้นจึงคาดว่าผลกระทบของผู้ผลิตรายใหม่ยังไม่รุนแรง

ความต้องการโครงเหล็กสายส่งไฟฟ้าแรงสูง

ความต้องการโครงเหล็กสายส่งไฟฟ้าแรงสูงในประเทศยังคงสูงอยู่ประมาณเฉลี่ยปีละ 20,000 ตัน
และคาดว่าจะอยู่ในระดับใกล้เคียงกันหรือลดลงไปบ้างเพียงเล็กน้อยต่อไปอีก 5 – 10 ปี

อุตสาหกรรมเสาโทรคมนาคม

อุตสาหกรรมเสาโครงเหล็กโทรคมนาคมยังคงมีความต้องการสูงอยู่อีกพอสมควร
ถึงแม้ว่าในประเทศการลงทุนติดตั้งเครือข่ายระบบโทรคมนาคมคาดว่าจะลดลง
เนื่องจากในปัจจุบันได้มีการติดตั้งจำนวนมากแล้ว
หากแต่ในประเทศเพื่อนบ้านกำลังมีการขยายตัวเพื่อรองรับการพัฒนาในด้านนี้อย่างมาก
ดังนั้นจึงคาดว่าในระยะใกล้นี้ตลาดด้านเสาโทรคมนาคม จะยังมีปริมาณที่สูง
แต่การขยายตัวจะลดลงไปบ้าง ในส่วนของบริษัทย่อยจะมีผลิตภัณฑ์สำหรับเสาโครงเหล็กโทรคมนาคม
แบบ Self support ซึ่งมีความต้องการใช้อย่างแพร่หลายมากกว่าแบบอื่น
และคาดว่ามีส่วนแบ่งการตลาดอยู่ในลำดับที่ 2 ของตลาดรวม

ปัจจัยที่จะส่งผลกระทบถึงการดำเนินการธุรกิจ

ความผันผวนของราคาวัตถุดิบซึ่งในปีที่ผ่านมามีการปรับตัวราคาเพิ่มขึ้นมาก วัตถุดิบที่สำคัญคือเหล็ก
และสังกะสี จะมีความผันผวนสูงตามภาวะตลาดโลก โดยในปี 2551
นี้ราคาสังกะสีมีความผันผวนเพิ่มขึ้นสูงมาก ทำให้มีผลกระทบต่อต้นทุนการผลิตสูง
ซึ่งจะต้องมีการวางแผนการเสนอราคาสำหรับโครงการผูกพันระยะยาวให้รอบคอบ
เพื่อให้สามารถปรับราคาได้ตามต้นทุนวัตถุดิบที่สูงขึ้น

ความต้องการเสาโทรคมนาคม

ความต้องการเสาโทรคมนาคม ในประเทศ คาดว่าจะลดลงน้อยกว่า 15,000 ตัน ในปี 2551
แต่จะมีตลาดจากต่างประเทศเพิ่มขึ้นต่อไป

อุตสาหกรรมเสาโครงเหล็กสถานีไฟฟ้าย่อย

ในการก่อสร้างสถานีไฟฟ้าย่อยจำเป็นจะต้องออกแบบโครงเหล็กสำหรับรองรับอุปกรณ์ไฟฟ้าต่างๆ
เช่น transformers, circuit, breakers, disconnecting switches, lighting
wresters ที่จำเป็นต้องใช้ในสถานีไฟฟ้าย่อย

ความต้องการโครงเหล็กสถานีไฟฟ้าย่อย

ความต้องการโครงเหล็กสถานีไฟฟ้าย่อยจะขึ้นอยู่กับการขยายระบบส่งของการไฟฟ้าฝ่ายผลิต และ
การไฟฟ้าส่วนภูมิภาค และหากมีโรงงานอุตสาหกรรมขนาดใหญ่เกิดขึ้นและมีความต้องการไฟฟ้าสูง
ก็มี ความจำเป็นที่จะต้องมีสถานีไฟฟ้าย่อยควบคู่กันไปด้วย
ในส่วนของบริษัทย่อยคาดว่าส่วนแบ่งการตลาดจัดอยู่ในลำดับที่ 2 หรือ 3 ของตลาดรวม
และคาดว่าความต้องการในระยะต่อไปอยู่ประมาณ 3,000-5,000 ตัน/ปี

การบริการชุบสังกะสี

แนวโน้มของผลิตภัณฑ์เหล็กที่มีข้อกำหนดให้มีการชุบสังกะสีเพื่อป้องกันการผุกร่อนที่มีเพิ่มขึ้น
ตลอดเวลา และคาดว่ายังคงเพิ่มขึ้นต่อไปอีกนานในอนาคต
จากแนวโน้มที่เห็นได้จากประเทศที่พัฒนาแล้ว
เนื่องจากบริษัทย่อยให้บริการชุบสังกะสีแก่ลูกค้ารายย่อยทั่วไปเป็นการเสริมเท่านั้น
ดังนั้นจึงคาดว่าบริษัทย่อย จัดอยู่ในลำดับที่ 6 ของตลาดรวมของบริษัทผู้ให้บริการชุบสังกะสี ณ
ปัจจุบัน

อุปกรณ์สินค้าอุตสาหกรรม

บริษัทย่อยจัดจำหน่ายสินค้าอุตสาหกรรมในกลุ่มประเภทอุปกรณ์ส่งกำลัง เช่น โซ่ เฟือง เกียร์
และมอเตอร์ โดยเน้นสำหรับสินค้ายี่ห้อ RENOLDS และ ARNOLDS ซึ่งเป็นสินค้าที่มีคุณภาพสูง
แต่ในด้านการแข่งขันในตลาดซึ่งจะเป็นการแข่งขันในด้านการส่งมอบงานให้ได้ในระยะเวลาสั้น
จะเป็นตัวแปรที่สำคัญในการแข่งขัน ดังนั้นจึงต้องเตรียมความพร้อมทั้งในด้านวัตถุดิบ
และข้อมูลการผลิตไว้ล่วงหน้า

3.3 การจัดหาผลิตภัณฑ์

3.3.1 กำลังการผลิตและปริมาณการผลิต

บริษัทระยองไวร์ อินดัสตรีส์ จำกัด

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว ในปี 2551 มีกำลังการผลิตรวม 36,000 ตันต่อปี

ทั้งนี้ ในปี 2551 บริษัทย่อยใช้กำลังการผลิตจริงเฉลี่ยประมาณร้อยละ 68
ของกำลังการผลิตรวมต่อปี โดยจะดำเนินการผลิตอย่างต่อเนื่องประมาณ 20 ชั่วโมงต่อวัน
แบ่งออกเป็นวันละ 2 กะ และใช้คนงาน 3 ชุดหมุนเวียนสลับกันปฏิบัติงาน ทั้งนี้
บริษัทย่อยจะทำการซ่อมบำรุงเครื่องจักรประจำปีๆ ละ 2 ครั้ง ซึ่งใช้เวลาประมาณ 7 วันต่อครั้ง
โดยวิศวกรของบริษัทย่อยเป็นผู้ดำเนินการและควบคุมการซ่อมบำรุง

บริษัท เอื้อวิทยา จำกัด (มหาชน)

บริษัทย่อยมีโรงงานตั้งอยู่เลขที่ 78 หมู่ 15 ถนนร่มเกล้า แขวงแสนแสบ เขตมีนบุรี
กรุงเทพมหานคร เพียงแห่งเดียว และมีกำลังการผลิตรวมประมาณ 20,000 ตันต่อปี

ทั้งนี้ในปี 2551 นั้น บริษัทย่อยมีกำลังการผลิตจริงเฉลี่ยประมาณร้อยละ 85 ของกำลังการผลิตรวม

วัตถุดิบและชนิดของวัตถุดิบ

บริษัทระยองไวร์ อินดัสตรีส์ จำกัด

วัตถุดิบหลักที่ใช้ในการผลิต ประกอบด้วย ลวดเหล็ก ซึ่งสามารถแบ่งออกเป็น 2 ประเภท

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 9, 10, 11 และ 13
    มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

วัตถุดิบดังกล่าวข้างต้นไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

ในแต่ละปีที่ผ่านมา
วัตถุดิบที่ใช้ในการผลิตมีการจัดหามาจากต่างประเทศทั้งหมดจากผู้จำหน่ายภายในประเทศ 3
รายหลักๆ ซึ่งในปี 2551 ผู้ผลิตมีปัญหาเรื่องราคาที่มีการเปลี่ยนแปลงสูงมาก
จึงไม่สามารถสู้ราคาวัตถุดิบที่ผลิตมาจากต่างประเทศที่มีราคาสูงมาก
บริษัทย่อยจึงต้องมีการจัดหาวัตถุดิบจากต่างประเทศทั้งหมด โดยนำเข้ามาจากประเทศจีน อินเดีย
และอังกฤษ ดังนั้น ในปี 2551 บริษัทย่อยใช้วัตถุดิบที่นำเข้าจากต่างประเทศคิดเป็น 100%
ของปริมาณการสั่งซื้อรวม

บริษัท เอื้อวิทยา จำกัด (มหาชน)

วัตถุดิบหลักที่ใช้ในการผลิตคือ เหล็กและสังกะสี มีรายละเอียดดังนี้

(1) เหล็กฉากขาเท่ากัน ชั้นคุณภาพ SS400 ขนาดตั้งแต่ L40x40x3 ถึง L200x200x15

(2) เหล็กฉากขาเท่ากัน ชั้นคุณภาพ SS540 ขนาดตั้งแต่ L75x75x6 ถึง L250x250x35

(3) สังกะสี ความบริสุทธิ์ 99.99%

ด้วยข้อกำหนดของสินค้าและมาตรฐานสินค้าบริษัทย่อยจึงใช้วัตถุดิบที่ผลิตในประเทศเกือบทั้งหมด

2.  ผลกระทบต่อสิ่งแวดล้อม

บริษัทระยองไวร์ อินดัสตรีส์ จำกัด

ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(2) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(3) มลภาวะที่เกิดจากขยะและของเสียอุตสาหกรรม

บริษัทย่อยได้จัดให้มีการวัดผลและตรวจสอบคุณภาพสิ่งแวดล้อม
และผลกระทบจากกระบวนการผลิตอย่างต่อเนื่องเป็นประจำทุกปี
เพื่อลดผลกระทบและเปรียบเทียบผลการปฏิบัติจริงกับอัตราสูงสุดที่กฎหมายกำหนด โดยได้ว่าจ้าง
บริษัท เฮลธ์ แอนด์ เอ็นไวเทค จำกัด เพื่อตรวจวัดมลภาวะทางอากาศตามข้อกำหนดของ
คณะกรรมการสิ่งแวดล้อม บริษัท ปิโตรเคมีแห่งชาติ จำกัด (มหาชน)
เพื่อตรวจสอบคุณภาพน้ำทิ้งของโรงงานทุกๆ เดือน
ตามข้อกำหนดของการนิคมอุตสาหกรรมแห่งประเทศไทย และบริษัท เบตเติร์เวิลด์กรีน จำกัด
(มหาชน) เพื่อกำจัดสิ่งปฏิกูลเพื่อให้ได้มาตรฐานตามเกณฑ์ของประกาศกระทรวงอุตสาหกรรม

ผลการดำเนินการของบริษัทย่อย เพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทย่อยได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตามที่กระทรวงอุตสาหกรรมกำหนด เมื่อวันที่
    25-27 สิงหาคม 2551 สรุปได้ ดังนี้

+---------------+----------------+-------+-------+---------+----------+
|               | พารามิเตอร์      | ระบ   | ห     | ค่ามาต   | ค่าที่วัดได้  |
|               |                | บบำบัด | น่วยวัด | รฐานจาก |          |
|               |                |       |       | OSHA    |          |
+---------------+----------------+-------+-------+---------+----------+
| 1. Air        | 1) Hydrogen    | Scr   | mg /  | ไม่เกิน   | 0.11     |
| Emission      | Chloride       | ubber | m ³   | 200     |          |
| Quality       |                |       |       |         |          |
+---------------+----------------+-------+-------+---------+----------+
| Monitoring    | 2) Lead ( Pb ) | Scr   | mg /  | ไม่เกิน   | 0.29     |
|               |                | ubber | m ³   | 30      |          |
+---------------+----------------+-------+-------+---------+----------+
|               | 3) Copper      | Scr   | mg /  | ไม่เกิน   | 0.0016   |
|               |                | ubber | m ³   | 30      |          |
+---------------+----------------+-------+-------+---------+----------+
|               | 4) Sulfuric    | Scr   | Ppm   | ไม่เกิน   | 0.0074   |
|               | Acid           | ubber |       | 25      |          |
+---------------+----------------+-------+-------+---------+----------+
|               | 5) Sulfuric    | -     | Ppm   | ไม่เกิน   | 4.28     |
|               | Dioxide (so)   |       |       | 500     |          |
+---------------+----------------+-------+-------+---------+----------+
|               | 6) Carbon      | -     | Ppm   | ไม่เกิน   | 4.00     |
|               | monoxide (co)  |       |       | 870     |          |
+---------------+----------------+-------+-------+---------+----------+
| 2. Working    | 1) Hydrogen    | -     | mg /  | ไม่เกิน 7 | 0.97     |
| Area Air      | Chloride       |       | m ³   |         |          |
+---------------+----------------+-------+-------+---------+----------+
| Quality       | 2) Benzene     | -     | mg /  | ไม่เกิน 2 | 0.22     |
| Monitoring    |                |       | m ³   |         |          |
+---------------+----------------+-------+-------+---------+----------+
|               | 3) Sulfuric    | -     | mg /  | ไม่เกิน 1 | 0.02     |
|               | Acid           |       | m ³   |         |          |
+---------------+----------------+-------+-------+---------+----------+
|               | พารามิเตอร์      | ระบ   | ห     | ค่ามาต   | ค่าที่วัดได้  |
|               |                | บบำบัด | น่วยวัด | รฐานจาก |          |
|               |                |       |       | OSHA    |          |
+---------------+----------------+-------+-------+---------+----------+
|               | 4) Copper      |       | mg /  | ไม่เกิน   | 0.0015   |
|               | salfate        |       | m ³   | 0.1     |          |
+---------------+----------------+-------+-------+---------+----------+
|               | 5) Lead        | -     | mg /  | ไม่เกิน   | 0.006    |
|               |                |       | m ³   | 0.2     |          |
+---------------+----------------+-------+-------+---------+----------+
| 3. Sound      |                | -     | dB(A) | ไม่เกิน   | 7        |
| Level         |                |       |       | 87      | 3.9-88.0 |
| Monitoring    |                |       |       |         |          |
|               |                |       |       |         |          |
| (12 ชม.       |                |       |       |         |          |
| การทำงาน)     |                |       |       |         |          |
+---------------+----------------+-------+-------+---------+----------+
| 4. Heat       |                | -     | อ     | ไม่เกิน   | 2        |
| Stress        |                |       | งศาเซ | 32      | 8.7-34.0 |
| Monitoring    |                |       | ลเซียส |         |          |
+---------------+----------------+-------+-------+---------+----------+

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตรฐานที่กระทรวงอุตสาหกรรมกำหนด
    ก่อนที่จะปล่อยสู่แหล่งสาธารณะ เมื่อวันที่ 20-25 พฤศจิกายน 2551 สรุปได้ดังนี้

  ---------------------- ---------------------------------------- --------------------- --------------
  พารามิเตอร์              ระบบบำบัดน้ำเสีย                            ค่ามาตรฐานจากการนิคมฯ   ค่าที่วัดได้

  1. PH                  ผ่านระบบบำบัดทางเคมีของหนวยงานเคมีและน้ำเสีย   5.5 – 9.0             6.5

  2. Total Suspened                                               ไม่เกิน 50 mg / l       2.4
  Solids                                                                                

  3. Total Dissolved                                              3,000 mg / l          2,071
  Solids                                                                                

  4. Oil & Grease                                                 ไม่เกิน 5 mg / l        < 0.5

  5. Chemical Oxygen                                              ไม่เกิน 120 mg / l      21
  Demand                                                                                

  6. Biology Oxygen                                               ไม่เกิน 20 mg / l       2.0
  Demand                                                                                

  7. Oxygen Dissolved                                             -                     8.0
  ---------------------- ---------------------------------------- --------------------- --------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

+--------------------+-----------------+--------------+---------------+
| กากของเสีย          | วิธีการกำจัด       | บริษัทที่กำจัด    | หมายเหตุ       |
+--------------------+-----------------+--------------+---------------+
| 1.                 | นำคัดแยกและเผา   | เ            |               |
| ขยะมูลฝอยจากสำนักงาน |                 | ทศบาลมาบตาพุด |               |
+--------------------+-----------------+--------------+---------------+
| 2.                 | นำกลับไปหลอมใหม่  | คุณมณี จันทรังษี  | ปัจจุบันอ        |
| เศษลวดและเศษโลหะ   |                 |              | ยู่ระหว่างการอนุม |
|                    |                 |              | ัติจำหน่ายบางส่วน |
+--------------------+-----------------+--------------+---------------+
| 3.                 | ฝังกลบ           | Better World | อ้างอิงตา       |
| ตะ                 |                 | Green        | มใบอนุญาตกรมโร |
| กอนจากการบำบัดน้ำเสีย |                 |              | งงานอุตสาหกรรม |
+--------------------+-----------------+--------------+---------------+
| 4. ขยะอุตสาหกรรมอื่น  | ฝังกลบ           | Better World |               |
| ๆ                  |                 | Green        |               |
|                    |                 |              |               |
| (ฟอสเฟส , ผงสบู่)    |                 |              |               |
+--------------------+-----------------+--------------+---------------+
| กากของเสีย          | วิธีการกำจัด       | บริษัทที่กำจัด    | หมายเหตุ       |
+--------------------+-----------------+--------------+---------------+
| 5. กรด HCL         | นำกล            | SK Inter     |               |
| เสื่อมสภาพ           | ับไปใช้ประโยชน์ใหม่ | Chemical     |               |
+--------------------+-----------------+--------------+---------------+
| 6. กรวดปนตะกั่ว      | นำกล            | หจก.เลี่ยงฮว   |               |
|                    | ับไปใช้ประโยชน์ใหม่ | ดหล่อหลอมโลหะ |               |
+--------------------+-----------------+--------------+---------------+

บริษัท เอื้อวิทยา จำกัด (มหาชน)

ผลกระทบต่อสิ่งแวดล้อมจากกระบวนการผลิตของโรงงาน เป็นเช่นเดียวกันกับโรงงานอื่นๆ
ที่มีลักษณะการดำเนินการผลิตเช่นเดียวกับบริษัทย่อย
ซึ่งบริษัทย่อยได้จัดให้มีการป้องกันผลกระทบด้านสิ่งแวดล้อมในด้านมลภาวะทางอากาศ น้ำ และ
จากขยะและของเสียอุตสาหกรรม และมีผลการตรวจวัดมลภาวะอากาศดังนี้

  --------------- ----------- -------------- -------------- --------------
  Monitories      Parameter   ระบบบำบัด       ค่ามาตรฐาน      ค่าที่วัดได้

  1. Air Emission HCI         Scrubber       <200 mg / m3   0.21 mg / m3

  2. Working Area HCI                        <7 mg / m3     -

  3. Sound level                             <90 db(A)      <73db(A)
  --------------- ----------- -------------- -------------- --------------

ในส่วนของระบบน้ำเสียจากการผลิตมีผลการวัดดังนี้

  --------------------------------- ------------------ -------------------
  Parameter                         ค่ามาตรฐาน          ค่าที่วัดได้

  1. PH                             5.5 – 9.0          6.48-8.63

  2. Total Suspended Solids (TSS)   < 50 mg / l        15-34.5

  3. Total Dissolved Solid (TDS)    < 3,000 mg / l     n.a.

  4. Chemical Oxygen Demand (BOD)   < 120 mg / l       60-80.4

  5. Zinc                           < 5 mg / l         0.17-0.20
  --------------------------------- ------------------ -------------------

หมายเหตุ

1.  ค่า TDS อยู่ระหว่างการเก็บข้อมูลจากการใช้เทคโนโลยีแบบ Reverse Osmosis System
    (RO) มาดำเนินการ

2.  ไม่มีการระบายน้ำเสียสู่ภายนอกโรงงาน

ในส่วนของขยะและของเสียอุตสาหกรรมต่างๆ ที่เกิดขึ้นในโรงงาน มีวิธีการกำจัดดังนี้

+-------------------------+--------------------+----------------------+
| กากของเสีย               | วิธีการกำจัด          | บริษัทที่กำจัด            |
+-------------------------+--------------------+----------------------+
| 1. ขยะมูลฝอย             | นำไปคัดแยก ฝังกลบ    | สำนักงานเขตมีนบุรี       |
+-------------------------+--------------------+----------------------+
| 2. เศษลวดและโลหะ        | นำกลับไปหลอมใหม่     | บจก.เหล็กสยามยมาโต๊ะ   |
|                         |                    |                      |
|                         |                    | บจก.อิมหลีสตีล          |
|                         |                    |                      |
|                         |                    | บจก.โบตั๋น รีไซเคิล      |
+-------------------------+--------------------+----------------------+
| 3. ตะกอนจากการบำบัดน้ำเสีย | ฝังกลบ              | บมจ.เบตเตอร์ เวิลด์กรีน  |
+-------------------------+--------------------+----------------------+
| 4. สังกะสีฝุ่นและเม็ด        | Reuse              | บจก.อุทิศ เอ็นเตอร์ไพร์ส  |
|                         |                    |                      |
|                         |                    | หจก.สามพรานฟาวน์ดีร์    |
|                         |                    |                      |
|                         |                    | บจ                   |
|                         |                    | ก.ช.ไทยรุ่งเรืองโลหะภัณฑ์ |
+-------------------------+--------------------+----------------------+
| 5. น้ำมันไฮโดรลิคเก่า       | Reuse              | บจก.อุตสาหกรรมน้ำมันไทย |
+-------------------------+--------------------+----------------------+

3.4 งานที่ยังไม่ส่งมอบ

   บริษัท ระยองไวร์ อินดัสตรีส์ จำกัด

  - ไม่มี -

   บริษัท เอื้อวิทยา จำกัด (มหาชน)

งานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2552 มีดังนี้

+---------------------+----------+------------+------------------------+
| ชื่อโครงการ           | ปริมาณงาน | มูลค่างานที่ยัง | หมายเหตุ                |
|                     |          |            |                        |
|                     | (ตัน)     | ไม่ส่งมอบ    |                        |
|                     |          |            |                        |
|                     |          | (ล้านบาท)   |                        |
+---------------------+----------+------------+------------------------+
| 500 kv.             | 19,158   | 563        | เซ็นสัญญาในเดือนพฤษภาคม   |
| EGAT-IPPE-L2        |          |            | 2551                   |
|                     |          |            | และกำหนด               |
|                     |          |            | ส่งมอบงานตั้งแต่เดือนมิถุนายน |
|                     |          |            | 2551 –                 |
|                     |          |            | ประมาณเดือนมกราคม 2553  |
+---------------------+----------+------------+------------------------+
| เสาโทรคมนาคม        | 419      | 12         | คาดว่าจะแล้วเสร็จ         |
|                     |          |            |                        |
|                     |          |            | ภายในปี 2552            |
+---------------------+----------+------------+------------------------+

   บริษัท เอ็นเนซอล จำกัด

  - ไม่มี -